Ehsan Hadadi

Ehsan Hadadi (også skrevet Haddadi, ) (født 20. januar 1985 i Teheran) er en iransk diskoskaster, og Irans første friidrettsutøver med medaljer fra VM og OL. Under Sommer-OL 2012 vant han sølv, og fulgte dermed opp sin bronsemedalje fra VM i 2011. Hans personbeste er 69,32 meter fra et stevne i Tallinn, Estland i 2008. Resultatet er gjeldende asiatisk rekord per juli 2012.

Hadadi ble verdensmester under Junior-VM i friidrett i Grosseto, 2004. I 2005 vant han Asiamesterskapet i friidrett. Han har siden vunnet asiamesterskapet i 2007, 2009 og 2011.

Etter rekordkastet i 2008 var han regnet som en av medaljekandidatene til OL 2008, men han ble nummer 17 med 61,34 meter, og nådde ikke finalen. Hadadi mente at skader var grunnen til det svake resultatet. 

Hadadi ble historisk da han som første iraner ble medaljevinner i et VM i friidrett, med bronse under VM i friidrett 2011 i Daegu.  Under Sommer-OL 2012 i London 2012 ble han nok en gang historisk med sølvmedalje. Han åpnet med sitt bestekast på 68,18, og ledet til 5. omgang da tyske Robert Harting kastet magre ni centimeter lenger for gull. Hadadi svarte umiddelbart i sitt femte forsøk, og TV-bildene viste et kast som gikk tydelig forbi Hartings lederkast, men i utkastet var Hadadi oppå kastringen med foten og kastet ble underkjent.iaaf.org (7. august 2012): London 2012 - Event Report - Men's Discus Throw Final, hentet 8. august 2012

 Referanser 

 Eksterne lenker 

 Hjemmeside

Kategori:Fødsler i 1985
Kategori:Personer fra Teheran
Kategori:Iranske diskoskastere
Kategori:Olympiske sølvmedaljevinnere for Iran
Kategori:VM-bronsemedaljevinnere i friidrett for Iran
Kategori:Deltakere for Iran under Sommer-OL 2008
Kategori:Friidrettsutøvere under Sommer-OL 2008
Kategori:Medaljevinnere under Sommer-OL 2012
Kategori:Deltakere for Iran under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Iran under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Iran under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Iran under VM i friidrett 2011
Kategori:Deltakere for Iran under VM i friidrett 2015
Kategori:Deltakere for Iran under VM i friidrett 2017
Kategori:Deltakere for Iran under VM i friidrett 2019